{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Odluka o tablici o prosječnim potrebama maloljetnog djeteta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga za unapređenje kvalitete življenja LET","ODLUKU O TABLICI O PROSJEČNIM POTREBAMA MALOLJETNOG DJETETA ","Poštovani, podržavamo povećanje prosječnih mjesečnih iznosa za uzdržavanje djece.","Primljeno na znanje","S obzirom na usklađivanje sa prosječnom mjesečnom isplaćenom neto plaćom po zaposlenom u pravnim osobama koju u veljači objavljuje Državni zavod za statistiku za prethodnu godinu, i općenito rastu plaća, vodilo se računa o povećanju prosječnih iznosa u ovoj tablici u odnosu na prethodnu godinu."]
[2,"INES MIŠETIĆ LAŠIĆ","ODLUKU O TABLICI O PROSJEČNIM POTREBAMA MALOLJETNOG DJETETA ","Poštovani!\nMolim da uzmete u obzir ogromne troškove života i potrebe za skrb djece ne samo do 18 godine,već dok dijete ne ostvari stalni radni odnos sa primanjima dostojnog za život. Također iznos  primanja roditelja su transparentna samo u državnim firmama,pa nema smisla raditi tablice. Naprimjer roditelj je nezaposlen i  ima vilu za odmor koju renta i ostvaruje golem prihod a ne prijavljuje ga,a vila je registrirana na daljnjeg člana obitelji ili privatnici koji ne prijavljuju dobit..itd. Primjera je bezbroj.\nLijep pozdrav","Primljeno na znanje","U tablici o prosječnim potrebama maloljetnog djeteta predloženi su okvirni (prosječni) iznosi uzdržavanja za dijete prema dobnoj kategoriji djeteta i mjesečnim primanjima roditelja obveznika uzdržavanja. Sud utvrđuje ukupan iznos sredstava za uzdržavanje, procjenjuje potrebe uzdržavane osobe te mogućnosti osobe koja je dužna uzdržavati uzimajući u obzir njeno imovinsko stanje, sva njezina primanja i stvarne mogućnosti stjecanja povećane zarade, njezine vlastite potrebe i druge zakonske obveze uzdržavanja. \nPotrebe djeteta određuju se prema životnom standardu roditelja koji ima obvezu plaćanja uzdržavanja.\nUzdržavanje punoljetnog djeteta uređeno je čl. 290 Zakona Obiteljskog zakona (NN, NN 103/15, 98/19, 47/20, 49/23, 156/23).\nRoditelji su dužni uzdržavati punoljetno dijete koje se školuje u srednjoj školi, odnosno polazi sveučilišni ili stručni studij u skladu s posebnim propisima, odnosno program za osnovno obrazovanje ili program srednjoškolskog obrazovanja odraslih te redovito i uredno ispunjava svoje obveze, a najdulje do navršene dvadeset šeste godine života djeteta.\nPunoljetno dijete koje je završilo navedeno obrazovanje, a ne može se zaposliti, roditelji su dužni uzdržavati godinu dana nakon prestanka obrazovanja ako dijete nije navršilo dvadeset šest godina. Obveza uzdržavanja punoljetnog djeteta prestat će i prije isteka godine dana od prestanka obrazovanja u trenutku kad dijete navrši dvadeset i šest godina.\nPunoljetno dijete koje zbog teške i trajne bolesti ili invaliditeta nije sposobno za rad roditelji su dužni uzdržavati dok ta nesposobnost traje."]
[3,"Pravobranitelj za djecu RH","ODLUKU O TABLICI O PROSJEČNIM POTREBAMA MALOLJETNOG DJETETA ,\nII.","Predlažemo brisati točku II c Odluke koja glasi: \n(c)Ako roditelj obveznik uzdržavanja ostvaruje primitak manji od najnižeg iznosa u tablici, uzdržavanje maloljetnog djeteta može se utvrditi u iznosu nižem od zakonskog minimuma, ali ne manje od polovice zakonskog minimuma uzdržavanja.\nObrazloženje: \nOsim što je protivna najboljem interesu djece, točka II C Odluke nije ni u skladu s važećim odredbama Obiteljskog zakona. Naime, čl. 314. st.3. Obiteljskog zakona propisuje iznimne slučajeve u kojima se potrebe maloljetnog djeteta za uzdržavanje mogu se utvrditi u iznosu nižem od zakonskog minimuma, ali ne manje od jedne polovice zakonskog minimuma i pritom navodi dvije situacije:  ako je obveznik uzdržavanja dužan uzdržavati dvoje ili više djece i ako dijete vlastitim prihodima pridonosi svojem uzdržavanju.\nMeđutim, točka II C Odluke predviđa i treću mogućnost utvrđivanja uzdržavanja maloljetnog djeteta u iznosu nižem od zakonskog minimuma, i to u slučaju ako roditelj obveznik uzdržavanja ostvaruje primitak manji od najnižeg iznosa u tablici.\nOvakva odredba, osim što nije u skladu sa ranije spomenutom odredbom čl. 314. Obiteljskog zakona,  nije u skladu ni s općim pravilom utvrđivanja visine iznosa za uzdržavanje kojeg propisuje čl. 307. Obiteljskog zakona, u kojem se navodi da će se pri procjenjivanju mogućnosti osobe koja je dužna uzdržavati uzeti u obzir njezino imovinsko stanje, sva njezina primanja i stvarne mogućnosti stjecanja povećane zarade, njezine vlastite potrebe i druge zakonske obveze uzdržavanja. \nKako prihod obveznika uzdržavanja nije jedina stavka koju sud treba imati u vidu prilikom utvrđivanja visine uzdržavanja, predložena odredba je protuzakonita, protivna interesima djece te ju je potrebno brisati.","Prihvaćen","U odluci je brisana točka II (3)."]